เรื่องร้องเรียน: ช่วงนี้เกิดพายุฤดูร้อน ทำให้เจ้าหน้าที่ต้องตัดแต่งกิ่งไม้ ป้องกันการหักหรือโค่นล้ม บางครั้งการทำงานต้องใช้พื้นที่ถนน ซึ่งอาจส่งผลให้เกิดอุบัติเหตุบนท้องถนน และอาจก่อให้เกิดความเสียหายในชีวิต และทรัพย์สินของทางราชการและประชาชน เพื่อความปลอดภัยในชีวิตและทรัพย์สินของทางราชการและประชาชน ในการตัดแต่งกิ่งไม้หรือกระทำการใดที่ต้องใช้พื้นที่ถนน ควรมีป้ายแจ้งเตือนการปฏิบัติหน้าที่หรือเจ้าหน้าที่คอยแจ้งเตือนก่อนถึงจุดปฏิบัติ ในลักษณะคล้ายการก่อสร้างถนน ทั้งนี้โลเคชั่นที่ปักหมุดไม่ใช่สถานที่ที่พบเจอปัญหา แต่ปัญหาลักษณะนี้พบได้ทั้ง กทม.
การดำเนินการของเจ้าหน้าที่: เจ้าหน้าที่ฝ่ายรักษาความสะอาดฯ ได้นำข้อแนะนำที่เป็นประโยชน์ต่อการปฏิบัติงานตัดแต่งต้นไม้ที่ต้องใช้พื้นที่สาธารณะหรือถนน โดยให้นำวัสดุป้องกันอุบัติภัย เช่นกรวยยาง ตั้งวางเพื่อเป็นสัญญลักษณ์เตือนให้ประชาชนทราบและระมัดระวัง ก่อนถึงพื้นที่ปฏิบัติงาน และกำชับให้ถือปฏิบัติทุกครั้งที่ดำเนินการตัดแต่งต้นไม้..และขอขอบพระคุณสำหรับข้อเสนอแนะที่มีประโยนช์ต่อกรุงเทพมหานคร
ความเห็นของผู้แจ้ง: ขอบคุณที่ช่วยเฝ้าระวังภัยธรรมชาติ แต่อย่างให้จัดเครื่องอำนวยความปลอดภัย ในทุกพื้นที่ครับ
พื้นที่: แขวงสวนจิตรลดา เขตดุสิต กรุงเทพมหานคร